CELEX: 32011D0494
Language: fi
Date: 2011-08-05 00:00:00
Title: 2011/494/EU: Komission täytäntöönpanopäätös, annettu 5 päivänä elokuuta 2011 , luvan antamisesta fosfatoidun maissitärkkelyksen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2011) 5550)  ETA:n kannalta merkityksellinen teksti

9.8.2011   
            
            
               FI
            
            
               Euroopan unionin virallinen lehti
            
            
               L 204/23
            
         KOMISSION TÄYTÄNTÖÖNPANOPÄÄTÖS,
   annettu 5 päivänä elokuuta 2011,
   luvan antamisesta fosfatoidun maissitärkkelyksen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2011) 5550)
   (ETA:n kannalta merkityksellinen teksti)
   (2011/494/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan
   sekä katsoo seuraavaa:
   
               (1)
            
            
               National Starch Food Innovation esitti 23 päivänä elokuuta 2005 Yhdistyneen kuningaskunnan toimivaltaisille viranomaisille hakemuksen fosfatoidun ditärkkelysfosfaatin (fosfatoidun maissitärkkelyksen) saattamisesta markkinoille elintarvikkeiden uutena ainesosana.
            
         
               (2)
            
            
               Yhdistyneen kuningaskunnan toimivaltainen elintarvikkeiden arviointielin antoi 27 päivänä huhtikuuta 2009 ensiarvioraporttinsa. Ensiarvioraportissaan se päätteli, että fosfatoitu ditärkkelysfosfaatti voidaan hyväksyä elintarvikkeiden uudeksi ainesosaksi.
            
         
               (3)
            
            
               Komissio toimitti ensiarvioraportin kaikille jäsenvaltioille 4 päivänä toukokuuta 2009.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja huomautuksia tuotteen saattamisesta markkinoille.
            
         
               (5)
            
            
               Euroopan elintarviketurvallisuusviranomaista (EFSA) kuultiin sen vuoksi 10 päivänä helmikuuta 2010.
            
         
               (6)
            
            
               EFSAn 10 päivänä syyskuuta 2010 annetussa fosfatoidun ditärkkelysfosfaatin turvallisuutta elintarvikkeiden uutena ainesosana käsittelevässä tieteellisessä lausunnossa (2) todettiin, että fosfatoitu ditärkkelysfosfaatti on ehdotetuissa käyttöolosuhteissa ja ehdotetuilla saantimäärillä turvallinen.
            
         
               (7)
            
            
               Tieteellisen arvioinnin perusteella todetaan, että fosfatoitu ditärkkelysfosfaatti on asetuksen (EY) N:o 258/97 3 artiklan 1 kohdassa säädettyjen edellytysten mukainen.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Fosfatoitu ditärkkelysfosfaatti, sellaisena kuin se on määriteltynä liitteessä, voidaan saattaa unionin markkinoille elintarvikkeiden uutena ainesosana käytettäväksi leipomotuotteissa, makaronivalmisteissa, aamiaismuroissa ja viljapatukoissa edellyttäen, että sen pitoisuus on enintään 15 prosenttia.
   2 artikla
   Tällä päätöksellä sallitun fosfatoidun ditärkkelysfosfaatin nimitys sitä sisältävien elintarvikkeiden pakkausmerkinnöissä on ”fosfatoitu maissitärkkelys”.
   3 artikla
   Tämä päätös on osoitettu yritykselle National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, Yhdistynyt kuningaskunta.
   
      Tehty Brysselissä 5 päivänä elokuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal 2010; 8(9): 1772.
   
      LIITE
      
         FOSFATOIDUN MAISSITÄRKKELYKSEN ERITELMÄ
      
      Kuvaus: Elintarvikkeiden uusi ainesosa on valkoista tai lähes valkoista jauhetta.
      Fosfatoitu maissitärkkelys (fosfatoitu ditärkkelysfosfaatti) on kemiallisesti muunnettua hitaasti pilkkoutuvaa tärkkelystä, jota saadaan erittäin amyloosipitoisesta tärkkelyksestä useilla kemiallisilla käsittelyillä, joilla muodostetaan fosfaattiristisidos hiilihydraattiryhmien ja esteröityjen hydroksyyliryhmien välille.
      CAS-numero: 11120-02-8
      Kemiallinen kaava: (C6H10O5)n [(C6H9O5)2PO2H]x [(C6H9O5)PO3H2]y
      n = glukoosiyksiköiden lukumäärä; x, y = substituutioaste